CELEX: 62008CN0138
Language: da
Date: 2008-04-07 00:00:00
Title: Sag C-138/08: Anmodning om præjudiciel afgørelse indgivet af Fővárosi Ítélőtábla den 7. april 2008 — Hochtief AG og Linde-Kca-Dresden GmbH mod Közbeszerzések Tanácsa Közbeszerzési Döntőbizottság

19.7.2008   
            
            
               DA
            
            
               Den Europæiske Unions Tidende
            
            
               C 183/9
            
         Anmodning om præjudiciel afgørelse indgivet af Fővárosi Ítélőtábla den 7. april 2008 — Hochtief AG og Linde-Kca-Dresden GmbH mod Közbeszerzések Tanácsa Közbeszerzési Döntőbizottság
   (Sag C-138/08)
   (2008/C 183/16)
   Processprog: ungarsk
   Den forelæggende ret
   Fővárosi Ítélőtábla
   Parter i hovedsagen
   
      Sagsøger: Hochtief AG og Linde-Kca-Dresden GmbH
   
      Sagsøgt: Közbeszerzések Tanácsa Közbeszerzési Döntőbizottság
   
      Intervenient: Budapest Főváros Önkormányzata
   Præjudicielle spørgsmål
   
               1)
            
            
               Finder ordningen i artikel 44, stk. 3, i direktiv 2004/18/EF om samordning af fremgangsmåderne med hensyn til indgåelse af offentlige bygge- og anlægskontrakter, der erstattede artikel 22 i Rådets direktiv 93/37/EØF (1), anvendelse, såfremt udbudsproceduren blev indledt på et tidspunkt, hvor direktiv 2004/18/EF (2) var trådt i kraft, men medlemsstaternes frist for gennemførelse af nævnte direktiv endnu ikke var udløbet, og direktivet således ikke var gennemført i national ret?
            
         
               2)
            
            
               Såfremt det første spørgsmål besvares bekræftende, forelægger denne ret endvidere følgende spørgsmål: Skal begrænsningen af antallet af egnede ansøgere, såfremt der foretages udbud efter forhandling med offentliggørelse af en udbudsbekendtgørelse, fortolkes således, at der i anden fase — tildeling af kontrakten — altid skal være et mindsteantal ansøgere (tre), når der tages hensyn til, at det i artikel 44, stk. 3, i direktiv 2004/18/EF bestemmes, at »[…] antallet af ansøgere, der opfordres til at afgive tilbud, [under alle omstændigheder skal] være tilstrækkelig stort til at sikre reel konkurrence«?
            
         
               3)
            
            
               Såfremt det første spørgsmål besvares benægtende, forelægger denne ret følgende spørgsmål: Skal kravet i artikel 22, stk. 3, i Rådets direktiv 93/37/EØF om samordning af fremgangsmåderne med hensyn til indgåelse af offentlige bygge- og anlægskontrakter (herefter »direktivet«) om, at »der er et tilstrækkeligt antal egnede ansøgere«, fortolkes således, at proceduren, såfremt der ikke foreligger et mindsteantal egnede ansøgere (tre), ikke kan fortsætte med opfordring til at afgive tilbud?
            
         
               4)
            
            
               Såfremt EF-Domstolen besvarer det tredje spørgsmål benægtende forelægger denne ret endvidere følgende spørgsmål: Finder direktivets artikel 22, stk. 2, andet afsnit, der befinder sig blandt reglerne om begrænset udbud, og hvorefter »antallet af ansøgere, der opfordres til at afgive bud, [under alle omstændigheder skal] være tilstrækkelig stort til at sikre reel konkurrence«, anvendelse på udbud efter forhandling i to faser, som er reguleret i stk. 3?
            
         
      (1)  EFT L 199, s. 54.
   
      (2)  EUT L 134, s. 114.